	
	
	



IEPIRKUMA LĪGUMS Nr. 5/4-12/2026
Pētījuma par Latvijas iedzīvotāju mediju satura lietošanas paradumiem veikšanai
Rīgā, datums skatāms laika zīmogā
Nacionālā elektronisko plašsaziņas līdzekļu padome, tekstā – Pasūtītājs, tās priekšsēdētāja vietnieces Ievas Kalderauskas personā, kura darbojas uz Elektronisko plašsaziņas līdzekļu likuma pamata, no vienas puses, un 
SIA “Faktu Logs”, reģistrācijas numurs 40203708560, turpmāk tekstā – Izpildītājs, tās valdes locekļa Ivara Krastiņa personā, kurš rīkojas saskaņā ar statūtiem, no otras puses,
turpmāk kopā sauktas – Puses,
pamatojoties uz iepirkuma “Pētījums par Latvijas iedzīvotāju mediju satura lietošanas paradumiem” (Iepirkuma Nr. NEPLP 2026/4) rezultātiem, vienojas, ka Izpildītājs Pasūtītāja vajadzībām veiks pētījumu par Latvijas iedzīvotāju mediju satura lietošanas paradumiem, turpmāk – Līgums:
1. [bookmark: AnredeEnde]Līguma priekšmets
1.1.  Pasūtītājs uzdod, bet Izpildītājs par atlīdzību apņemas šajā Līgumā noteiktajā apjomā un termiņos Pasūtītāja vajadzībām veikt pētījumu par Latvijas iedzīvotāju mediju satura lietošanas paradumiem atbilstoši Izpildītāja iepirkumā iesniegtajam Tehniskajam piedāvājumam (Līguma 1. pielikums), Finanšu piedāvājumam (Līguma 2. pielikums), Pasūtītāja norādījumiem, šā Līguma noteikumiem un Latvijas Republikas normatīvajiem aktiem (turpmāk arī – pakalpojums).
1.2. Pakalpojuma ietvaros Izpildītājs saskaņā ar Tehnisko piedāvājumu (Līguma 1. pielikums) veic šādus darbus:
1.2.1. veic sagatavošanās darbus pētījuma veikšanai, izveido iedzīvotāju aptaujas anketu un saskaņo to ar Pasūtītāja kontaktpersonu;
1.2.2. veic Latvijas iedzīvotāju aptauju atbilstoši Tehniskajam piedāvājumam un iepirkuma “Pētījums par Latvijas iedzīvotāju mediju satura lietošanas paradumiem” (Iepirkuma Nr. NEPLP 2026/4) mērķī noteiktajam, izmantojot ar Pasūtītāju saskaņotās anketas;
1.2.3. apkopo un apstrādā aptaujas veikšanas laikā savāktos datus;
1.2.4. sagatavo prezentāciju par pētījuma rezultātiem un ziņojumā ietvertiem secinājumiem, iepriekš vienojoties prezentē pētījuma rezultātus un secinājumus;
1.2.5. atbilstoši Ministru kabineta 2013. gada 3. janvāra noteikumu  Nr. 1 “Kārtība, kādā publiska persona pasūta pētījumus” 3. pielikumam izstrādā anotāciju par veikto pētījumu.
1.3. Izpildītājs šī Līguma ietvaros sniedz Pasūtītājam informāciju, ieteikumus, rekomendācijas, prezentācijas vai cita satura paziņojumu.
1.4. Izpildītāja kontaktpersona Līguma izpildes gaitā ir Oksana Kurcalte (e-pasts: [dzēsts]; tālr. [dzēsts]) un Pasūtītāja kontaktpersonas Līguma izpildes gaitā ir Viktorija Ogļina (e-pasts: viktorija.oglina@neplp.lv) un Dace Balode (e-pasts: dace.balode@neplp.lv), jautājumos par pētījuma anketas saskaņošanu Pasūtītāja kontaktpersona ir Aurēlija Ieva Druviete (e-pasts: aurelija.ieva.druviete@neplp.lv).
2. Pakalpojuma pieņemšanas – nodošanas kārtība
2.1. Izpildītājs par šā Līguma ietvaros sniegtā Pakalpojuma izpildi sagatavo un līdz 2026. gada 10. novembrim iesniedz Pasūtītājam elektroniski parakstītu nodevumu (turpmāk – Nodevums), nosūtot uz Pasūtītāja elektroniskā pasta adresi neplp@neplp.lv:
2.1.1. Analītisku ziņojumu par rezultātiem – atskaiti (vismaz 50 000 rakstu zīmes ar atstarpēm, MS Word un PDF formātā).
2.1.2. Pētījuma rezultātu prezentāciju ar piemērotu grafisku atspoguļojumu (diagrammas, infografikas u.tml.) MS Powerpoint prezentācijā vismaz 20 (divdesmit) slaidu apjomā, ar Pasūtītāju saskaņotā laikā Izpildītājs veic prezentācijas prezentēšanu Pasūtītājam.
2.1.3. Datu masīvu Excel formātā.
2.1.4. Izejas datu fails (SPSS vai STATA formātā).
2.1.5. Līguma izpildes ziņojumu un anotāciju par veikto pētījumu atbilstoši Ministru kabineta 2013. gada 3. janvāra noteikumiem  Nr. 1 “Kārtība, kādā publiska persona pasūta pētījumus”.
2.2. Pēc Nodevuma saņemšanas Pasūtītājs 1 (vienas) nedēļas laikā izvērtē un, ja nepieciešams, sniedz komentārus Izpildītājam par Nodevumu. Pēc komentāru saņemšanas Izpildītājs 1 (vienas) nedēļas laikā iesniedz precizētu Nodevumu.
2.3. Precizēto nodevumu Pasūtītājs izskata 1 (vienas) nedēļas laikā. Atkārtota nodevuma izskatīšana notiek Līguma 2.2. punktā noteiktajā kārtībā.
2.4. Izpildītājam ir pienākums par saviem līdzekļiem segt visas izmaksas, kas tam radušās saistībā ar papildinājumiem un labojumiem, kas veicami Nodevumā saskaņā ar Pasūtītāja norādījumiem.
2.5. Par šī Līguma 2.1. punktā noteikto saistību izpildi Puses paraksta pieņemšanas-nodošanas aktu. Pieņemšanas-nodošanas aktu sagatavo Pasūtītājs.
3. Pakalpojumu apmaksa un maksājumu veikšanas kārtība
3.1. Līguma kopējā summa ir 20 637 euro  (divdesmit tūkstoši seši simti trīsdesmit septiņi euro, 00 centi), neieskaitot pievienotās vērtības nodokli (turpmāk – PVN) (turpmāk – Līguma summa). PVN tiek maksāts atbilstoši Latvijas Republikas normatīvajos aktos noteiktajam procentu likmes apmēram.
3.2. Līguma summā ir iekļauti visi Latvijas Republikas normatīvajos aktos paredzētie tiešie un netiešie nodokļi un nodevas, izņemot PVN, visi tiešie un netiešie izdevumi, tai skaitā transporta izdevumi un atlīdzība par autoru un blakustiesību subjektu mantiskajām tiesībām, kas saistīti ar Pakalpojuma sniegšanu.
3.3. Izpildītājs apņemas veikt visu Latvijas Republikas normatīvajos aktos noteikto nodokļu samaksu.
3.4. Puses vienojas, ka Līguma 3.1. punktā minēto summu Pasūtītājs samaksā Izpildītājam, pārskaitot to uz Izpildītāja norādīto bankas kontu 10 (desmit) darba dienu laikā pēc pieņemšanas-nodošanas akta abpusējas parakstīšanas dienas un Izpildītāja izrakstītā rēķina saņemšanas dienas, ņemot vērā šā Līguma 3.5. punkta noteikumus.
3.5. Puses vienojas, ka pēc Līguma 1.2.1. punktā minēto darbu izpildes, taču ne vēlāk kā mēneša laikā pēc līguma spēkā stāšanās, var parakstīt papildu pieņemšanas-nodošanas aktu par Līguma 1.2.1. punktā minēto darbu izpildi. Šajā gadījumā Pasūtītājs ir tiesīgs pēc Izpildītāja izrakstīta rēķina saņemšanas 10 (desmit) darba dienu laikā veikt daļēju (līdz 30% apmērā) Līguma 3.1. punktā noteiktās līguma summas samaksu.

4. Izpildītāja pienākumi un tiesības
4.1. Izpildītājs apņemas:
4.1.1. sniegt Pakalpojumu atbilstošā kvalitātē, apjomā un termiņā, saskaņā ar šā Līguma noteikumiem, Tehnisko piedāvājumu (Līguma 1. pielikums), Pasūtītāja norādījumiem, ievērojot Latvijas Republikā spēkā esošos normatīvos aktus;
4.1.2. nekavējoties novērst Pasūtītāja izvirzītās pretenzijas par sniegtā Pakalpojuma kvalitāti par saviem līdzekļiem, ar savām iekārtām un darbaspēku;
4.1.3. ne vēlāk kā 1 (vienas) darbdienas laikā pēc Pasūtītāja pieprasījuma sniegt Pasūtītājam informāciju par līgumsaistību izpildes gaitu un norisi;
4.1.4. Pakalpojuma izpildē iesaistīt kvalificētu personālu, izmantot savu tehniku, darbarīkus, transportu un citus šā Līguma saistību izpildei nepieciešamos resursus;
4.1.5. nodrošināt, ka Pakalpojums tiek sniegts apzinīgi, centīgi, profesionāli, augstākajā kvalitātē, ar to iemaņu, rūpības un centības līmeni, kāds piemīt citiem profesionāļiem, kas veic līdzīga veida pakalpojumus;
4.1.6. jebkuru Līguma izpildē iegūto informāciju izmantot tikai šā Līguma izpildes nodrošināšanai, nodrošināt, ka jebkura no Pasūtītāja iegūtā informācija netiek izpausta trešajām personām, izņemot normatīvajos aktos noteiktos gadījumus;
4.1.7. saskaņot ar Pasūtītāju Pakalpojuma izpildes ietvaros veicamos nepieciešamos labojumus pēc Pasūtītāja ieteikumiem vai iebildumiem;
4.1.8. pēc Pakalpojuma izpildes iesniegt Pasūtītājam no Izpildītāja puses sagatavotu Nodevumu;
4.1.9. ar pieņemšanas-nodošanas akta abpusējas parakstīšanas brīdi nodot Pasūtītājam visas autora mantiskās tiesības uz Līguma izpildes ietvaros radītiem autortiesību darbiem;
4.2. Izpildītājs ir tiesīgs:
4.2.1. saņemt Pasūtītāja rīcībā esošo informāciju, kas nepieciešama šā Līguma ietvaros noteikto darbu izpildei;
4.2.2. saņemt Līguma summu par atbilstoši šā Līguma noteikumiem sniegtu Pakalpojumu šajā Līgumā paredzētajos termiņos un kārtībā.

5. Pasūtītāja pienākumi un tiesības
5.1. Pasūtītājs apņemas:
5.1.1. šā Līgumā noteiktajā kārtībā par kvalitatīvi sniegtu Pakalpojumu, ievērojot šā Līguma noteikumus, pieņemt Nodevumu un parakstīt pieņemšanas-nodošanas aktu;
5.1.2. šā Līgumā noteiktajā kārtībā un apjomā samaksāt Izpildītājam Līguma summu par atbilstoši šā Līguma noteikumiem un Pasūtītāja norādījumiem sniegto Pakalpojumu;
5.1.3. sniegt Izpildītājam visu tā rīcībā esošo informāciju un materiālus, kas nepieciešama un varētu būt noderīga pilnīgai Pakalpojuma izpildei.
5.2. Pasūtītājs ir tiesīgs:
5.2.1. izvirzīt Izpildītājam pamatotas pretenzijas par Pakalpojuma kvalitāti un trūkumiem saskaņā ar šā Līguma noteikumiem;
5.2.2. nepieņemt Pakalpojumu, ja konstatē, ka trūkumi nav novērsti atbilstoši Pasūtītāja norādījumiem un šā Līguma noteikumiem. 
5.3. Pasūtītājs nav atbildīgs par Izpildītāja iesniegtajā Finanšu piedāvājumā (Līguma 2. pielikums) pieļautajām kļūdām un nenes materiālo atbildību (neapmaksā) par Finanšu piedāvājumā neiekļautajām Pakalpojuma izpildei nepieciešamajām izmaksām. Šajā punktā minētās izmaksas sedz Izpildītājs.
6. Līguma izpildē izmantoto resursu atbilstības prasības
6.1. Izpildītājs nodrošina, ka Līguma izpildē netiks izmantoti Krievijas Federācijas un Baltkrievijas Republikas izcelsmes preces un pakalpojumi[footnoteRef:1].  [1:  Saskaņā ar Iepirkumu uzraudzības biroja aktuālo skaidrojumu par Krievijas un Baltkrievijas izcelsmes preču un pakalpojumu (tostarp sankcijām nepakļautu) ierobežošanu publiskajos iepirkumos.] 

6.2. Izpildītājs nodrošina, ka 6.1. punkta prasības ievēro arī visi Līguma izpildē iesaistītie apakšuzņēmēji, personāls, eksperti un citas personas, kuras tiek piesaistītas Līguma saistību izpildei.
6.3. Pēc Pasūtītāja pieprasījuma Izpildītājs 5 (piecu) darbdienu laikā iesniedz informāciju un dokumentus, kas apliecina Līguma izpildē iesaistīto personu, apakšuzņēmēju un izmantoto pakalpojumu atbilstību 6.1. punktā noteiktajām prasībām.
6.4. Ja Pasūtītājam rodas pamatotas šaubas par 6.1. punkta prasību ievērošanu, Pasūtītājam ir tiesības pieprasīt papildu informāciju vai pierādījumus, savukārt Izpildītājam ir pienākums tos sniegt Pasūtītāja noteiktajā termiņā.
6.5. Ja tiek konstatēts, ka Līguma izpildē ir izmantoti 6.1. punktam neatbilstoši resursi vai pakalpojumi, Pasūtītājs ir tiesīgs pieprasīt pārkāpuma novēršanu saprātīgā termiņā.
6.6. Ja Izpildītājs Pasūtītāja noteiktajā termiņā nenovērš konstatēto pārkāpumu vai pārkāpuma rakstura dēļ tā novēršana nav iespējama, Pasūtītājam ir tiesības nekavējoties vienpusēji izbeigt Līgumu, rakstveidā par to paziņojot Izpildītājam.
6.7. Atkārtota 6.1. punkta prasību neievērošana ir uzskatāma par būtisku Līguma pārkāpumu un dod Pasūtītājam tiesības nekavējoties vienpusēji izbeigt Līgumu, rakstveidā par to paziņojot Izpildītājam.





7. Līguma izpildē piesaistītā apakšuzņēmēja nomaiņa
7.1. Izpildītājs nav tiesīgs bez Pasūtītāja rakstveida piekrišanas veikt apakšuzņēmēja nomaiņu.
7.2. Līguma izpildē piesaistītais apakšuzņēmējs nav tiesīgs nodot pakalpojuma izpildi citam apakšuzņēmējam.
7.3. Pasūtītājs nepiekrīt veikt piedāvājumā norādītā apakšuzņēmēja nomaiņu, ja pastāv kāds no šādiem nosacījumiem:
7.3.1. Izpildītāja piedāvātais apakšuzņēmējs neatbilst tām iepirkuma procedūras dokumentos noteiktajām prasībām, kas attiecas uz Izpildītāja apakšuzņēmēju;
7.3.2. tiek nomainīts apakšuzņēmējs, uz kura iespējām Izpildītājs balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tāda pati kvalifikācija, uz kādu Izpildītājs atsaucies, apliecinot savu atbilstību iepirkuma procedūrā noteiktajām prasībām, vai tas atbilst Publisko iepirkumu likuma 42. panta otrās daļas 1., 2., 3., 4. un 11. punktā minētajiem pretendentu izslēgšanas iemesliem;
7.3.3. piedāvātais apakšuzņēmējs, kura sniedzamo pakalpojumu vērtība ir vismaz 10 000 euro no kopējās Līguma vērtības, atbilst kādam no Publisko iepirkumu likuma 42. panta otrās daļas 1., 2., 3., 4. un 11. punktā minētajiem pretendentu izslēgšanas iemesliem;
7.3.4. apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
7.4. Pasūtītājs nepiekrīt veikt jauna apakšuzņēmēja piesaisti, ja pastāv kāds no šādiem nosacījumiem:
7.4.1. Izpildītāja piedāvātais apakšuzņēmējs neatbilst tām iepirkuma procedūras dokumentos noteiktajām prasībām, kas attiecas uz Izpildītāja apakšuzņēmējiem;
7.4.2. piedāvātais apakšuzņēmējs, ja tā sniedzamo pakalpojumu vērtība ir vismaz 10 000 euro no kopējās Līguma vērtības, atbilst Publisko iepirkumu likuma 42. panta otrās daļas 1., 2., 3., 4. un 11. punktā minētajiem pretendentu izslēgšanas iemesliem;
7.4.3. jauna apakšuzņēmēja piesaistes rezultātā tiktu izdarīti tādi grozījumi Izpildītāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
7.5. Pasūtītājs pieņem lēmumu atļaut vai atteikt Izpildītāja apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.

8. Līguma izpildē iesaistītā personāla nomaiņa
8.1. Izpildītāja personālu, kuru tas iesaistījis Līguma izpildē, par kuru sniedzis informāciju Pasūtītājam un kura kvalifikācijas atbilstību izvirzītajām prasībām Pasūtītājs ir vērtējis iepirkuma ietvaros, drīkst nomainīt tikai ar Pasūtītāja rakstveida piekrišanu.
8.2. Pasūtītājs nepiekrīt Līguma 8.1. punktā minētajai personāla nomaiņai, ja Izpildītāja piedāvātais personāls neatbilst tām iepirkuma dokumentos noteiktajām prasībām, kas attiecas uz piegādātāja personālu.
8.3. Pasūtītājs nepiekrīt jauna personāla piesaistei, ja Izpildītāja piedāvātais personāls neatbilst tām iepirkuma dokumentos noteiktajām prasībām, kas attiecas uz piegādātāja personālu.
8.4. Pasūtītājs atļauj veikt Izpildītāja personāla nomaiņu vai jauna personāla iesaistīšanu Līguma izpildē 5 (piecu) darba dienu laikā pēc tam, kad Izpildītājs ir iesniedzis visu informāciju un dokumentus, kas nepieciešami lēmuma pieņemšanai saskaņā ar Līguma 8.2. un 8.3. punkta noteikumiem.


9. Pušu atbildība
9.1. Puses viena pret otru ir pilnīgi atbildīgas par šajā Līgumā ietverto saistību izpildi, neizpildi vai nepienācīgu izpildi tādā kārtībā, kā to paredz šis Līgums un Latvijas Republikas spēkā esošie normatīvie akti.
9.2. Par maksājumu termiņu neievērošanu Pasūtītājs maksā Izpildītājam līgumsodu 0,1% (nulle, komats, viens procents) apmērā no laikā nesamaksātās summas par katru nokavēto dienu, bet ne vairāk kā 10% (desmit procenti) no Līguma summas.
9.3. Par Līgumā ietverto saistību neizpildi vai nepienācīgu izpildi Izpildītājs maksā Pasūtītājam līgumsodu 0,1% (nulle, komats, viens procents) apmērā no Līguma summas par jebkuriem termiņu kavējumiem, bet ne vairāk kā 10% no Līguma summas.
9.4. Līgumsoda samaksa neatbrīvo Puses no Līguma saistību izpildes, kas radusies sakarā ar Līgumā ietverto saistību pārkāpumu.
9.5. Puses šī Līguma izpildes sakarā ir atbildīgas viena pret otru par tiešajiem zaudējumiem, kas nodarīti vienai Pusei otras Puses vainojamas darbības dēļ. Puses nav atbildīgas par netiešajiem zaudējumiem, negūto peļņu un negūtajiem ieņēmumiem.

10. Līguma spēkā stāšanās, tā darbības laiks un izbeigšana
10.1. Līgums stājas spēkā tā abpusējas parakstīšanas dienā, un tā izpildes termiņš ir 2026. gada 10. novembris vai līdz Pušu savstarpējo līgumsaistību pilnīgai izpildei.
10.2. Līgums var tikt izbeigts pirms termiņa šajā Līgumā noteiktajos gadījumos un pēc abu Pušu rakstiskas vienošanās.
10.3. Pusēm ir tiesības vienpusēji atkāpties no Līguma tikai šajā Līgumā un Latvijas Republikas spēkā esošo normatīvo aktu noteiktos gadījumos.
10.4. Līgums var tikt vienpusēji izbeigts, ja kāda no Pusēm pilnībā vai daļēji nepilda šā Līguma saistības, paziņojot to rakstiski otrai Pusei 20 (divdesmit) dienas iepriekš un pievienojot attiecīgus pierādījumus par Līguma saistību neizpildi.
10.5. Pusēm ir tiesības vienpusēji atkāpties no līguma izpildes, ja līguma izpilde nav iespējama tādēļ, ka līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
10.6. Izbeidzot Līgumu pirms termiņa, Puses veic savstarpējos norēķinus, pamatojoties uz faktiski sniegtā Pakalpojuma apjomu, par ko tiek sagatavots un abpusēji parakstīts pieņemšanas-nodošanas akts, tajā skaitā līgumsoda samaksu, zaudējumu atlīdzināšanu, 10 (desmit) darba dienu laikā, skaitot no vienošanās par Līguma izbeigšanu abpusējas parakstīšanas vai paziņojuma par Līguma izbeigšanu nosūtīšanas dienas.

11. Nepārvarama vara
11.1. Ne Pasūtītājs, ne Izpildītājs nekādā veidā nav atbildīgs par Līgumā noteikto pienākumu neizpildi vai izpildes aizkavēšanu, ja šādu neizpildi vai kavēšanos izraisījuši apstākļi, kuri ir ārpus tās Puses, kura nav spējusi izpildīt savus pienākumus vai ir aizkavējusi savu pienākumu izpildi, kontroles. Par Līguma neizpildi vai izpildes aizkavēšanu izraisošiem iemesliem nav uzskatāmi apstākļi, kurus Puses varēja vai tām vajadzēja paredzēt.
11.2. Nepārvaramas varas apstākļu pierādīšanas pienākums gulstas uz to Pusi, kura uz tiem atsaucas.
11.3. Nepārvaramas varas apstākļu iestāšanas gadījumā Puses vienojas par Līgumā noteikto saistību izpildes termiņu.






12. Autortiesības
12.1. Visas autora un blakustiesību subjektu mantiskās tiesības, t.sk. tiesības publiskot, publicēt un publiski izpildīt, izplatīt, padarīt darbu pieejamu sabiedrībai tādējādi, ka tam var piekļūt individuāli izraudzītā vietā un individuāli izraudzītā laikā, iznomāt, izīrēt vai publiski patapināt vai veidot kopijas tieši vai netieši, īslaicīgi vai pastāvīgi reproducēt darbu, nodot jebkādā veidā trešajām personām, veikt tajā labojumus, uz šā Līguma izpildes ietvaros radītiem autortiesību darbiem un blakustiesību objektiem pāriet Pasūtītājam ar to nodošanas brīdi. 

13. Datu aizsardzība
13.1. Puses apliecina, ka, apstrādājot un glabājot personas datus, tiks ievērotas Latvijas Republikas normatīvo aktu prasības un Eiropas Parlamenta un Padomes regula (ES) 2016/679 (2016. gada 27. aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula).
13.2. Puses piekrīt, ka katra Puse manuāli un/vai elektroniski apstrādā ar starp Pusēm noslēgtā Līguma izpildi saistītos un izpildes gaitā iegūtos otras Puses personas datus. Datu apstrādes tiesiskais pamats, mērķis un nolūks: normatīvā regulējuma nosacījumu un Līguma izpilde, t.sk. grāmatvedības, uzskaitvedības, statistikas mērķiem.
13.3. Līguma izpildes nolūkos, ir tiesības nepieciešamos personas datus nodot trešajām pusēm, kas nodrošina maksājumu izpildi, uzskaitvedību, grāmatvedības pakalpojumus, kā arī valsts iestādēm (piemēram, Valsts ieņēmumu dienestam).
13.4. Puses atbilstoši spēkā esošiem tiesību aktiem par personas datu apstrādi nodrošina personas datu konfidencialitāti, apstrādes, drošības un glabāšanas prasību ievērošanu.
13.5. Līguma izpildei saņemtā informācija ir izmantojama tikai līguma izpildes veikšanai un nav nododama tālāk trešajām personām.
13.6. Puses apņemas dzēst no otras Puses iegūtos personu datus, kad izbeidzas nepieciešamība tos apstrādāt Līguma izpildes nodrošināšanai un nepastāv cits tiesisks pamats to apstrādei.
14. Strīdu izskatīšanas kārtība
14.1. Līgums ir sagatavots un piemērojams saskaņā ar Latvijas Republikas normatīvajiem aktiem.
14.2. Jebkādas domstarpības un strīdi, kas skar Līgumu, puses risina pārrunu ceļā. 
14.3. Gadījumā, ja Puses pārrunu ceļā nevar vienoties, strīdus jautājumu nodod izskatīšanai tiesā, saskaņā ar pastāvošiem Latvijas Republikas normatīvajiem aktiem.

15. Nobeiguma noteikumi
15.1.  Puses var veikt Līguma grozījumus un papildinājumus tikai Publisko iepirkumu likuma 61. pantā paredzētajos gadījumos un apjomā. Visi Līguma grozījumi vai papildinājumi ir spēkā tikai tad, ja tie noformēti rakstveidā un ir Pušu abpusēji parakstīti. Šādi Līguma grozījumi un papildinājumi ar to abpusējas parakstīšanas brīdi kļūst par Līguma neatņemamu sastāvdaļu.
15.2. Jautājumi, kas nav atspoguļoti Līgumā, tiek izskatīti atbilstoši spēkā esošiem Latvijas Republikas tiesību aktiem.
15.3. Gadījumā, ja spēku zaudē kāds no Līguma punktiem, tas neietekmē pārējo Līguma punktu spēkā esamību.
15.4. Puses apņemas nekavējoties rakstveidā informēt viena otru par savu rekvizītu maiņu.
15.5. Līgums sagatavots latviešu valodā elektroniski uz 7 (septiņām) lapām un pēc abpusējas parakstīšanas ir izsniedzams katrai no Pusēm.








16. Pušu rekvizīti un paraksti

Pasūtītājs:						          Izpildītājs:
	 Nacionālā elektronisko plašsaziņas līdzekļu padome
	SIA “Faktu logs”

	Doma laukums 8A, Rīga, LV-1939
	Etnas iela 6-13, Rīga, LV-1012

	Reģ. Nr. 90000081852
	Reģ. Nr. 40203708560

	Valsts kase, kods: TRELLV21 
	[dzēsts]

	Konts: LV08TREL2470623009000
	Konts: [dzēsts]

	Tālrunis: + 371 67221848
E-pasts: neplp@neplp.lv 
E-adrese e-rēķinam:                        REKINI_NEPLP@90000081852
	Tālrunis: [dzēsts]
E-pasts: birojs@faktulogs.lv 

/Ivars Krastiņš/

